Diari Oficial de la Generalitat Valenciana


Sumari del DOGV 4933, del 27-01-2005 (2005/605)

Informació pública de l'aprovació de la modificació del projecte d'urbanització corresponent a la unitat d'execució número 5.2 a Montesano.
-------------------------------------------------------------------------------------------------------------------------------------------

### Dades del document

Número de DOGV
:   4933

Data del DOGV
:   27-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/605


Organisme emissor
:   Ajuntament de San Antonio de Benagéber

Tipus de document
:   Anunci

Informació pública de l'aprovació de la modificació del projecte d'urbanització corresponent a la unitat d'execució número 5.2 a Montesano. [2005/F605]
  
L'aprovació definitiva del Pla General d'Ordenació Urbana (PGOU) de San Antonio de Benagéber va ser publicada en el Butlletí Oficial de la Província de València número 16 de l'any 2001, de data de gener del mateix any.
  
En l'expedient 149/011/OBR, de proposta de programació del sòl urbà per mitjà de la redelimitació de la unitat d'execució número 5, denominada unitat d'execució número 5.2 d'este terme municipal, nucli de Montesano, del PGOU d'esta localitat, el Ple d'este ajuntament, en la seua sessió de data 13 de setembre del 2002, va adoptar entre altres l'acord d'aprovar íntegrament la proposta de programació presentada per Inseval, SL, així com aprovar la gestió indirecta del programa i adjudicar el programa d'actuació integrada a l'alternativa tècnica i proposició juridicoeconòmica presentada per la citada mercantil.
  
En sessió plenària de l'Ajuntament de San Antonio de Benagéber, de data 18 d'octubre del 2004, es va adoptar entre altres l'acord d'«Aprovar íntegrament la modificació del projecte d'urbanització de la unitat d'execució UE 5.2, presentat per la mercantil Inseval, SL, aprovant en unitat d'acte les altres normes i instruments que si és el cas estigueren adscrits a tal projecte, tot això basant-se en els informes que figuren en els expedients, assumint expressament pel present acord els motius expressats i derivats dels informes tècnics que figuren en l'expedient, que s'accepten en totes les seues parts com a part integrant d'este acord els motius expressats i derivats dels informes tècnics que figuren en l'expedient, que s'accepten en totes les seues parts com a part integrant d'este acord i amb les conseqüències inherents a tal declaració», i s'acorda a continuació que «per l'adjudicatari haurà de complir-se amb les condicions jurídiques i econòmiques reflectides en l'expedient que s'aprova», facultant l'Alcaldia per a l'execució de l'acord i ordenant la seua notificació i publicació.
  
Tot l'anterior s'ha fet públic per a general coneixement, per mitjà de l'enviament del corresponent anunci, per a la seua publicació, al Diari Oficial de la Generalitat Valenciana, al Butlletí Oficial de la Província de València i al diari Levante, alhora que s'exposa en el tauler d'anuncis d'este ajuntament. Tot això en virtut del que establix l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, l'article 69 i concordants de la Llei/1994, de la Generalitat Valenciana, Reguladora de l'Activitat urbanística, i l'article 111 i següents del Reglament de Gestió Urbanística.
  
El contingut íntegre de tots els documents assenyalats es troba a disposició de qualsevol interessat a l'Oficina Tècnica de l'Ajuntament de San Antonio de Benagéber.
  
A estos efectes, s'acompanya a la present la documentació següent:
  
1. Informe tècnic que va servir de base a l'acord plenari citat.
  
2. Certificat de l'acord plenari de data 18 d'octubre del 2004.
  
Contra l'acord d'aprovació, que posa fi a la via administrativa, podran els interessats interposar recurs contenciós administratiu davant de l'òrgan corresponent de la jurisdicció contenciosa administrativa en el termini de dos mesos, comptats des de l'endemà de la publicació del present anunci en el Butlletí Oficial de la Província de València, sense perjuí que puguen exercitar qualsevol altre que estimen pertinent. No obstant això, els interessats podran interposar potestativament recurs de reposició, davant de l'òrgan autor de l'acte administratiu en el termini d'un mes, comptat a partir del dia següent a la publicació del present anunci en el Butlletí Oficial de la Província de València, de conformitat amb el que establixen els articles 107, 116 i 117 de la Llei 30/1992, en la redacció que en fa la Llei 4/1999.